Vexillologisch Symbol - Wikipedia

# Vexillologisch Symbol

### Vun Wikipedia

Vexillologische Symbolen sünd Teken för't eenheitliche Indelen vun Flaggen. Dat System hett sik Whitney Smith utdacht un vun de FIAV to Anfang vun de 1970er Johren inföhrt.

## [Ännern] Gebrauchssymbole

De Bruuk vun en Flagg warrt dör en Gittersymbol () düütlich maakt. De eerste Reeg steiht för den Insatz to Land, de twete för den Insatz to See. De Regen sünd in dree Spalten deelt: Privat/Zivil, Deenstlich un Militäärsch. Sünd in ene Reeg dree Kriterien geven, so warrt vun en Natschonalflagg snackt. Dat bedüüd aver nich, dat nich ok annere Kombinatschonen as Natschonalflagg gellen köönt. So gifft dat bi vele Lännerflaggen gor keen Kombinatschoon, bi de „dree Kriterien in ene Reeg“ todreept. De in de Flaggenkunn bruukte Utdruck „Kriegsflagg“ bedüüd ok nich, dat en Kriegsfall vörliggen mutt, sünnern is blots en Teken, dat dat Föhren dat Militär vörbeholen is.

De Teken meent jümmer den Bruuk na de tohören Flaggengesetten oder Verordnungen (De jure). De facto kann de Bruuk dorvun afwieken.

Föhren | Privat | Deenstlich | Militäärsch
--- | --- | --- | ---
To Land | Börgerliche Flagg | Deenstflagg | Kriegsflagg
To See | Hannelsflagg | Deenstflagg | Kriegsflagg

Vun de theoretisch 64 mööglichen Symbolen sünd disse Bispelen fakener antodrepen:

Symbol | Bedüden | Symbol | Bedüden
--- | --- | --- | ---
| Börgerliche Flagg |  | Natschonalflagg to Land
| Deenstflagg to Land |  | Natschonalflagg to See
| Kriegsflagg to Land |  | Deenstflagg to Land, Kriegsflagg to Land un to See
| Hannelsflagg |  | Deenstflagg to Land, Hannels- un Kriegsflagg to See
| Deenstflagg to See |  | Börgerliche Flagg un Deenstflagg to Land, Hannels- un Deenstflagge to See
| Kriegsflagg to See |  | Deenst- un Kriegsflagg an Land un to See
| Börgerliche Flagg un Deenstflagg to Land |  | Natschonalflagg to Land un Hannelsflagg to See
| Deenst- un Kriegsflagg to Land |  | Natschonalflagg to Land un Deenstflagg to See
| Hannels- un Deenstflagg to See |  | Natschonalflagg to Land, Hannels- und Deenstflagg to See
| Börgerliche Flagg un Hannelsflagg |  | Natschonalflagg to See, Deenst- un Kriegsflagg to Land
| Deenstflagg to Land un to See |  | Natschonalflagg to See, Börgerliche Flagg un Deenstflagg to Land
| Kriegsflagg to Land un to See |  | Natschonalflagg to Land un to See

## [Ännern] Egenschopsteken

De Egenschoppen vun en Flagg warrt dör disse Teken utdrückt. De mit Steern (*) markten Teken sünd nich Deel vun dat vun Whitney Smith inföhrte System:

| Normale oder de jure Utgaav vun en Flagg*
| Flagg weer vörslagen, aver to keen Tiet offiziell annahmen
| Rekonstrukschoon blots na schriftliche Quellen
| Achtersiet vun en Flagg
| Variatschoon vun en Flagg, de op't lieke Grundmuster opboot
| Alternative, liekweertige Tweetflagg
| De facto Version vun en Flagg
| Flagg is tweesietig un süht op de Achtersiet anners ut
| Flaggendorstellung is so dacht, dat de Liek rechts is
| Histoorsch Flagg*

Vun „http://nds.wikipedia.org../../../v/e/x/Vexillologisch_Symbol_fbd9.html“

Kategorie: Vexillologie

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Беларуская (тарашкевіца)
- Català
- Česky
- Deutsch
- English
- Español
- Français
- Italiano
- 日本語
- Nederlands
- Português
- Русский